*E-mailom*

**Ministerstvo hospodárstva SR**

**Centrum pre hospodárske otázky**

K rukám zamestnanca povereného vedením sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov

Mlynské nivy 44/a

827 15  Bratislava

Slovenská republika

**Naša značka**

2023/01/002

V Bratislave dňa 09.01.2023

Jedenkrát

Bez príloh

**Vec:** **Stanovisko člena Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov**

- podľa čl. 4 ods. 3 Rokovacieho poriadku Stálej pracovnej komisie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Agentúre Slovak Business Agency ako združeniu právnických osôb s účasťou Ministerstva hospodárstva Slovenskej republiky, ktorého záujmom a poslaním je podpora a rozvoj malého  
a stredného podnikania v Slovenskej republike (ďalej len „SBA“), bola dňa 04.01.2023 doručená informácia sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov (ďalej len ako „Sekretariát“) o **začatí záverečného posúdenia**, ktoré sa týka nasledujúceho materiálu*:*

***Návrh opatrenia Ministerstva zdravotníctva Slovenskej republiky, ktorým sa mení a dopĺňa opatrenie Ministerstva zdravotníctva Slovenskej republiky č. 07045/2003 z 30. decembra 2003, ktorým sa ustanovuje rozsah regulácie cien v oblasti zdravotníctva v znení neskorších predpisov***

SBA týmto k uvedenej veci zaujíma nasledujúce čiastkové stanovisko.

**II.**

SBA sa oboznámila s predkladateľom priloženými podkladmi a dospela k záveru, že posudzovaný materiál zakladá **pozitívne vplyvy na podnikateľské prostredie, vrátane MSP.**

SBA uvádza, že k Doložke vybraných vplyvov *uplatňuje* nasledovnú *zásadnú pripomienku:*

* SBA žiada predkladateľa o **vyznačenie pozitívneho vplyvu predkladaného materiálu aj na MSP** v bode 9 Doložky vybraných vplyvov.

**III.**

SBA žiada Sekretariát, aby o tomto závere oboznámil Stálu pracovnú komisiu. Vyššie uvedenú zásadnú pripomienku žiadame zapracovať do jej stanoviska.

**Slovak Business Agency**

Marián Letovanec

Zástupca v rámci Stálej pracovnej komisie